**EMLÉKEZTETŐ**

**A HFS elkészítését megalapozó megtartott képzések, fórumok**

Vidékünk a Jövőnk Szövetség LEADER HACS

2015. október 27. - Somogyzsitfa

A Vidékünk a Jövőnk Szövetség HACS munkatársai minden tematikus tervezői munkacsoport ülés és fórum előtt egy rövid képzést tartottak. 2015. október 15-én a vállalkozói és a civil tematikus tervezői munkacsoport ülés előtt, 2015. október 19-én az önkormányzati tematikus tervezői munkacsoport ülés előtt tartottak képzést. Ezen kívül az alábbi időpontokban és helyszíneken tartott fórumok előtt került sor képzésre:

2015. október 27.: Nagyszakácsi és Somogyzsitfa

2015. október 28.: Mesztegnyő és Pusztakovácsi

2015. november 3.: Iharos és Böhönye

2015. november 4.: Zákány és Csurgó.

2015. október 27-én Koczor-Meló Edina fórumot tartott Somogyzsitfán. A képzés keretében ismertette a LEADER alapelveket, a tervezés módszertanát, a munkacsoport, és a lakossági fórum célját, indokoltságát, elvárt eredményét.

A fórumon 9 szervezet képviselői vettek részt. Többségben helyi önkormányzatok képviselői voltak a fórum aktív résztvevői, akik a jövőbeni együttműködésekre és a pályázati lehetőségek kihasználására buzdították egymást, mondván: a térség turisztikai potenciáljának erősítése az egyik legfontosabb célkitűzés, mely mindannyiunk közös érdeke. Somogysámson Község Önkormányzatának polgármester, Farkas János kiemelte: a célokat együtt gondolkodás és összefogás nélkül lehetetlen megoldani, a kis települések egymásra vannak utalva, melyben jelentős változást hozhat a következő, 2014-20-as tervezési időszak.